贫由税珰为害。又东厂司李俊播虐，锁拿曹县主簿甄志义，拷求数千金。朴先后上书极论，皆不省。朴每一疏出入，人争传诵，前论人望一空，群小悚惧，而朝廷曾无可否，由是科道益无所忌。后为郎中，复指名劾之，疏奏，满朝倾动，科道四十余人交章辨攻，朴复数疏力辨，语侵阁臣叶向高，奉旨：李朴出位妄言，着部院看来说。怨者改为议处，咸欲死之。值慈圣皇太后丧，建言例在赦列，遂得不死归。方朴奏上时，神宗名以疯狗，光宗在东宫，每袖其疏。及即位，进太仆少卿起用，光宗崩，而朴亦以是年卒也。所着有《调刁集》四卷、《雪亭集》八卷。祀于学宫，晋中丞